Amerika a zo, hervez ar savboentoù, pe ur chevandir pe hollad daou gevandir: Norzhamerika ha Suamerika. En degouezh-mañ e vez graet ivez gant an anvadur Amerikaoù. Etrezañ hag Azia emañ strizh-mor Bering. Dont a ra an anv Amerika eus anv ar merdeer Amerigo Vespucci, unan eus ar re gentañ a oa aet da zizoleiñ ar «Bed Nevez». Dibabet e oa bet an anv-se e-kerzh ur vodadeg graet en-dro dar chaloni Vautrin Lud er bloaz 1507 e Saint-Dié-des-Vosges.